recursal/SuperWikiNEXT-32B huggingface dataset:
**Бернар Диомед** (роден на 23 јануари 1974 година во Сен-Дулшар) — пензиониран француски фудбалер со потекло од Гваделуп. Тој играл како крило во текот на својата кариера. Тој ја започна својата кариера во екипата на Осер за кога дебитирал во 1992 година. Таму играл 8 сезони и успеал да направи дабл во 1996 година освојувајќи ги титулите во Лига 1 и во Купот на Франција во иста сезона. Во јуни 2000 година Диомед потпишал за Ливерпул за сума од 3 милиони фунти, кога менаџер на *црвените од Енфилд* бил Жерар Улие. Во Ливерпул неуспева да се наметне и да биде стандарден па се враќа во Франција. Таму игра за второлигашите Кретил и Клермон. Откако не му е продолжен договорот во Клермон поради многубројните и тешки повреди, Диомед е 18 месеци без клуб пред да ја заврши својата фудбалска кариера на 18 јануари 2008.

Тој имал 8 настапи за Француската репрезентација за која дебитирал во пријателски натпревар против Шпанија. Тој бил дел и од златната генерација на Француската репрезентација која на Светското првенство во 1998 дошла до светската титула за првпат во историјата на оваа земја. Диомед одиграл три натпревари на ова првенство против Саудиска Арабија и Данска во групната фаза и против Парагвај во осминафиналето и сите три како стартер.

Титули
------

### Франција Осер

* Лига 1 (1): 1996
* Куп на Франција (1): 1996

### Франција со репрезентацијата

* Светско првенство (1): 1998

Надворешни врски
----------------

* Бернар Диомед на soccerway.

|  |  |  |  |  |
| --- | --- | --- | --- | --- |
| 

| * п
* р
* у
Состав на Франција на  СП 1998 - шампиони (1. титула) |
| --- |
|  |
| 
* 1 Лама
* 2 Кандела
* 3 Лизаразу
* 4 Виера
* 5 Блан
* 6 Џоркаеф
* 7 Дешан
* 8 Десаи
* 9 Гиварш
* 10 Зидан
* 11 Пирес
* 12 Анри
* 13 Диомед
* 14 Богосијан
* 15 Тирам
* 16 Бартез
* 17 Пети
* 18 Лебеф
* 19 Карембе
* 20 Трезеге
* 21 Дугари
* 22 Шарбоние
* Селектор: Жаке

 | Франција |

 |
Поглед на езерото Вакатипу од Гленорхи
**Гленорхи** (англиски: *Glenorchy*) — мало населено место во живописниот северен крај на езерото Вакатипу, на Јужниот Остров на Нов Зеланд. Местото е оддалечено 45 km со возило или чамец од Квинстаун, најблискиот град.

Гленорхи е популарно туристичко место и во околината има разни интересни патеки за планинарење. Сместено е близу границите на националните паркови Маунт Аспајринг и Фјордленд. Локалните предели се познати во светот по тоа што е една од местата во првиот филм на трилогијата „Господарот на прстените" од режисерот Питер Џексон. Покрај ова, таму се снимани и сцени од филмовите „Вертикална граница", „Почетоците на Икс-луѓето: Вулверин" и „Хрониките на Нарнија: Принцот Каспијан".

Гленорхи го носи името на гленот Глен Орхи во Аргајл, Шкотска.

Поврзано
--------

* Квинстаун

Наводи
------

* Reed, A. W. (2002). *The Reed Dictionary of New Zealand Place Names*. Auckland: Reed Books. ISBN 0-7900-0761-4.

|  |  |
| --- | --- |
| Stub icon | *Оваа статија за место во Нов Зеланд е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 141248436
* LCCN: n2018072429
* BNF: cb15364962m (податоци)
* NLA: 36036549

 |

 |
**„Во расположение за љубов"** (англиски: *In the mood for love*) или **„Цветни години"** (кинески: 花樣年華, *Fa yeung nin wah*) е хонгконшки (кинески) филм од 2000 година, во режија на Кар-вај Вонг, кој е автор и на сценариото. Главните улоги во филмот ги играат: Тони Лианг и Меги Чунг. Филмот освоил две награди на Канскиот филмски фестивал, една Европска филмска награда, а вкупно освоил 45 награди.

Содржина
--------

Дејствието на филмот се одвива во Хонконг во 1962 година. Госпоѓата Чен, која работи како секретарка во една фирма (ја игра Ченг) и новинарот Чоу (го игра Лунг) се соседи. Нивните брачни другари често се отсутни така што Чен и Чоу живеат осамено. Еднаш, тие се запознаваат при што заклучуваат дека нивните брачни партнери се љубовници. Така, тие почнуваат да се прашуваат како се случило тоа при што нивните односи стануваат сè поблиски. Иако нивната врска е платонска, соседите почнуваат да ѝ забележуваат на Чен за честите средби со Чоу. Поради тоа, тој изнајмува хотелска соба и нивните средби продолжуваат да се одвиваат таму. Чен му помага на Чоу во пишувањето на текстови. Чоу мора да се пресели на ново работно место во Сингапур и ја кани Чен да му се придружи. Тој ја чека пред хотелот, но таа задоцнува и така тој заминува самиот. Сепак, една година подоцна, Чен го посетува во неговиот стан во Сингапур, но не му се јавува. Три години подоцна, Чен се враќа во станот во кој живеела. И Чоу, исто така, го посетува својот поранешен стан и се распрашува за Чен, но не знае дека таа живее во соседниот стан. Филмот завршува со сцената во која Чоу оди во Кампучија, каде својата тајна ја шепнува во дупка на ѕидот од еден храм и потоа ја запечатува.

Наводи
------

1. ↑  IMDb, In the Mood for Love (2000)Awards (пристапено на 10.6.2020)
2. ↑  IMDb, In the Mood for Love (2000) (пристапено на 10.6.2020)
Троен блок
**Блокирање** – одбрана во одбојката, при што допирот при блокирање не се смета во трите дозволени допири со топка. Целта на блокирањето е да се спречи топката да помине во нивно поле, и притоа одбиената топка да падне во полето на противникот. Во одредени тактики, може да биде „дефанзивно" блокирање при што целта е да се задржи топката во своето поле и да им се овозможи на одбранбените играчи да организираат напад. Либерото не смее да блокира, напаѓа, ниту да прави обиди за напад (да скока при напад, сам или со други, без реална намера за напад). Играч од заднината не може да блокира или да учествува во противнапад. Најпосле, сервис не смее да се блокира.

Грешки при блокирање
--------------------

Можни се следниве грешки при блокирање :

* Топката паѓа вон теренот после одбивање од блокот (блок-аут).
* Играчот кој блокира ја допре топката на страната на противникот при втората топка. Допирање на страната на противникот е дозволено при третата (последната) топка.
* Блокирање на топката надвор од антената.
* Играч од заднината (позиција 1, 6 и 5) или либерото учествува при поединечно или групно блокирање.

Галерија
--------

* Блок-аут
* Успешно блокирање

Поврзано
--------

* Одбојка
Глендалох, Ирска
**Глен** (*glen*) е долина која е долга и длабока, често од ледничко потекло, во облик на буквата U. Честопати ваквата долина има вода. Зборот потекнува од ирскиот и шкотскиот гелски збор *gleann* (или *glion* или *glan* на мански). Како име на река, се смета дека зборот потекнува од велшкиот збор *glan* што значи „чист", или пак од *gleindid* што значи „чистота". 

Поимот „глен" честопати се јавува во географски поими како Големиот Глен во Шкотска, Гленротс во Фајф, Шкотска, Глендалох во Ирска, Глендаури во Австралија, Глен Норман во Канада и Глен Вејверли во Австралија.

Поврзано
--------

* Голем Глен
* „Монарх на гленот" - позната слика од Едвин Лендиер

|  |  |
| --- | --- |
| Stub icon | *Оваа статија за топографски поим е никулец. Можете да помогнете со тоа што ќе ја проширите.** п
* р
* у
 |
**Во чест на Каталонија** (*Homage to Catalonia*) е политички роман на Џорџ Орвел. Романот е личен запис за неговото лично искуство и видувања за Шпанската граѓанска војна и Орвеловото активно учество во милицијата на Работничката партија на марксистичко обединување (POUM), која пак била дел од републиканската армија. Оваа војна е еден од клучните настани кои го дефинираат неговиот политички поглед и имала големо влијание врз неговите дела.

Првото издание било објавено во Велика Британија во 1938 година. Оваа книга не била издадена во САД сè до февруари 1952, кога била објавенаа со влијателниот предговор на Лајонел Трилинг. За време на животот на Орвел, книгата била преведена само на италијански, во декември 1948. Денес, книгата е преведена на голем број светски јазици, меѓу кои и на македонски.

Поврзано
--------

* Џорџ Орвел
* Шпанска граѓанска војна

Наводи
------

1. ↑  Rodden, John (2007). *The Cambridge Companion to George Orwell*. Cambridge University Press. стр. 133. ISBN 978-0-521-67507-9. Недостасува `|author1=` (help)
2. ↑  *Omaggio alla Catalogna*, translated by Giorgio Monicelli (Mondadori, Verona, December 1948), *The Lost Orwell*, p. 124.

Надворешни врски
----------------

* *Во чест на Каталонија* – текст со индекс за пребарување (англиски).
* *Во чест на Каталонија* (англиски)
* *Во чест на Каталонија* (англиски)

|  |  |
| --- | --- |
| Stub icon | *Оваа статија од областа на книжевноста е никулец. Можете да помогнете со тоа што ќе ја проширите.** п
* р
* у
 |
**Голема мочуришна антилопа** („Kobus ellipsiprymnus") е голема антилопа широко распространета во потсахарска Африка.. Голема мучурушна антилопа е една од најтешките антилопи влакното и е остро, масно и долго, а може да има разни бои, итоа од сива со црвенокафеава, при што со годините потемнува. Има бели ознаки на задникот, грлото и на муцката, како и бели веѓи, прстени околу чапунките, и бел долен дел на телото. Роговите, коишто обично се развиени кај мажјаците, се долги до 1 м. Речиси 90% од нејзината одпаѓа на трева, а остатокот на листови. Кога е во опасност обично бега во вода, каде што брзо плива и се нурнува со целото тело, а од водата и се наѕираат носните отвори. Стадата, обично составени од 2 до 5 млади мажјаци (ретко 50 и повеќе), имаат хиерархија, којшто се заснова врз изгледот, должината на роговите и на честите борби. Постарите расплодени мажјаци (6 до 10 години) заземаат територии.

Наводи
------

1. ↑  IUCN SSC Antelope Specialist Group (2008). „*Kobus ellipsiprymnus*". *IUCN Red List. Version 2010.4*. International Union for Conservation of Nature. Посетено на 2011-06-15. Database entry includes justification for why this species is listed as Least concern.
**Венецијана** е слатко од ломбардската кујна покриена со шеќерни зрна или пак шлаг од бадем. Се служи во две верзии: поголемата многу се консумира за време на Божиќ, како панетоне; помалиот се јаде и како појадок, заедно и со капучино, а како кроасани. Венецијана е на база на путер и брашно и користи кисело тесто како квасец; помалата верзија е обично обична, понекогаш е исполнета со крем, додека поголемата содржи многу захаросан портокал.

Историјата на Венецијана е многу слична со историјата на панетоне, која била создадена околу XV век. Ова слатко некогаш се јадело и за време на прослави како што се свадби или Божиќ, додека од крајот на Втората светска војна се смета и за храна за појадок. Buondì, популарната закуска во Италија, е индустриската верзија на veneziana.

Наводи
------

1. ↑  „Veneziana, the Yummy Alternative to Panettone". *La Cucina Italiana* (англиски). 2020-12-30. Посетено на 2021-11-14.
2. ↑  „Patrimonio culinario Svizzero Patrimoine culinaire". *www.patrimoineculinaire.ch*. Посетено на 2021-11-14.
3. ↑  „Milano, la preparazione della veneziana: è il dolce di Capodanno". *la Repubblica* (италијански). 2016-12-29. Посетено на 2021-11-14.
4. ↑  Magazine, Smithsonian. „A Culinary History of Panettone, the Italian and South American Christmas Treat". *Smithsonian Magazine* (англиски). Посетено на 2021-11-14.

|  |  |
| --- | --- |
| Stub icon | *Оваа статија поврзана со Италија е никулец. Можете да помогнете со тоа што ќе ја проширите.** п
* р
* у
 |
***Блокчејн*** (англиски: *blockchain*) — технологија, што вклучува собирање на информации во последователна верига од блокови со заштита користејќи криптографски шифри. Во исто време, веригите на податоци не се зачувуваат на посебен сервер, но се присутни истовремено на сите уреди поврзани на мрежата. Блокверигата е автономен систем за кој не се потребни трети лица да функционираат. Покрај тоа, системот што се разгледува е крајно отворен. Во процесот на создавање на блокверига, главната цел на развивачите била да се оддалечат од посредниците.

Експертите велат дека широко распространетата употреба на блокверижната технологија ќе доведе до значителни промени во информацискиот свет. Ова е објаснето многу едноставно: децентрализираното складирање на податоци ви овозможува да ги заштитите од неовластени промени,*на пр.* хакирање, мешање или каков било вид на контрола.

Друга важна улога на оваа технологија е тоа што веќе **не се потребни посредници** *(финансиски институции, платни системи)* за какви било операции за пренос на податоци. Сите информации се пренесуваат со помош на протоколот учесник-до-учесници, тоа е, директно од еден на друг корисник.

Сите учесници во системот имаат можност да добијат информации за историјата на работењето, како и за другите учесници. Покрај тоа, сите системски податоци се зачувуваат истовремено во сите уреди на мрежата.
**Глигор Брезовски** (3 септември 1915

 во Галичник — 30 април 1943

 во Уљаник, Хрватска) — македонски партизан, учесник во НОВ.

Животопис
---------

Произлегува од селско печалбарско семејство. Завршил основно училиште во родното место. Од 1926 година работел како печалбар во разни места, но најмноrу во Скопје и Белград. Априлските настани го затекнале како митралезец во митралеската чета во 47от пешадиски полк. По паѓањето на Дебар и капитулацијата на бившата јуrословенска војска, избегал за да не падне во заробенштво. Премрзнат и со отечени нозе едвај стигнал во родното село. Во срединaта на мај 1941 година се префрлил во Белград каде работел со неговиот брат. Таму останал до октомври 1942 година. Како напреден работник материјално ги помагал партизаните. По добивањето на позив за присилна работа, се префрлил одново во Македонија. Во родниот крај и Скопје одржувал врска со движењето на отпорот. На 15 септември 1944 година стапил во 12та македонска ударна бригада. Во октомври истата година се префрлил во 16та македонска ударна бригада, како борец во Втората митралеска чета на вториот баталјон. Активно учествувал во сите борби на својата Бригада за ослободувањето на Македонија. Како дел од Бригадата заминал на Сремскиот фронт и како нишанџија на митралезот „Максим", храбро загинал на 30 април 1945 година кај селото Уљаник во Хрватска.

Поврзано
--------

* Славко Брезовски
* Велимир Брезовски

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 38–39. На `|first=` му недостасува `|last=` (help)
**Штит**
**Поле**
**Штитодржач**
**Штитодржач**
**Девиза (борбен повик)**
**Челенка**
**Венец**
**Плашт**
**Шлем**
**Круна**
**Подножје**
**Орден**
**Чесни фигури**
**обични**
**фигури**
**Девиза**

Елементи на грбот
Во хералдиката, **венецот** претставува усукана текстилна лента обвиткана околу горниот дел на шлемот и челенката која има задача да го држи плаштот.

Како и плаштот (заштитото платно врз витешкиот шлем), венецот се јавува во две бои, најчесто истите кои се на плаштот. Торзото се правело од две усукани ленти, со бои на главниот метал и главната боја на штитот.

Венец
Некои сметаат дека венецот го симболизира шамичето кое витезот го добивал од својата љубена за спомен пред да замине во војна. Потоа тој го обвиткувал околу основата на челенката, за да го прикрие местото каде таа е прикачена за шлемот.

Венецот се блазонира како дел од челенката, т.е. „На венец со бои x и y…". На пример, веенцот на грбот на Канада се блазонира: „На венец со сребрена и црвена боја, расчекорен златен лав-стражар".

Венецот се среќава и како украс врз хералдичко животно, или во облик на круна, или како венец околу шијата.

Поврзано
--------

* Шлем (хералдика)
* Челенка (хералдика)
* Штит (хералдика)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Хералдика |
| --- |
|  |
| 
 Блазон **·**  Грб **·**  Грбовен службеник  |
|  |
| 
 Каденција **·**  Фигури **·**  Штитодржачи **·**  Подножје **·**  Челенка **·**  Плашт **·**  Маршалување **·**  Шлем **·**  Штит **·**   |
|  |
| 
 Значка **·**  Вексилологија **·**  Говорен грб **·**  Камон **·**  Припишан грб **·**  Хералдички знамиња **·**  Црковна хералдика  |

 |
**Бети Рабаџиевска Наумовска** (р. 24 септември 1973

 во  Ресен) — македонска пратеничка во Собранието на Македонија од страна на СДСМ.
Нејзините активности во Собранието на РСМ се однесуваат како член на повеќе комисии и тоа: комисија за здравество, за европски прашања и комисија за политички систем и односи меѓу заедниците.

Животопис
---------

Доктор на медицина, специјализант по оториноларингологија на Медицинскиот факултет при Универзитет „Св.Кирил и Методиј" во Скопје.

Член е на СДСМ.

Надворешни врски
----------------

1. ↑  „Бети Рабаџиевска Наумовска".. Надворешна врска во `|work=` (help)
**Во срцето на морето** (англиски: *In the Heart of the Sea*) е американски филм од 2015 година, во режија на Рон Хаувард. Главните улоги ги толкуваат: Крис Хемсворт, Бенџамин Вокер, Силијан Марфи, Брендан Глисон, Бен Вишо, Том Холанд итн.

Содржина
--------

Во 1820 година, бродот „Есекс" бил потопен од огромен кит. Многу години подоцна, писателот Херман Мелвил (го игра Вишо) го посетува Том Никерсон (го играат Глисон и Холанд), кој е единствениот жив сведок на тој настан. Мелвил му нуди голема сума пари на Никерсон за да го одоброволи да му ја раскаже приказната за доживувањата на екипажот на „Есекс". Најпрвин, Никерсон ја одбива понудата, но по наговор на неговата сопруга, се согласува и започнува да раскажува:
Бродот „Есекс" испловува во Атлантскиот Океан во лов на китови. Капетан на бродот е неискусниот Џорџ Полард (го игра Вокер), син на познато морнарско семејство, додека прв офицер е искусниот китоловец Овен Чејс (го игра Хемсворт). Чејс заминува на патувањето привлечен од можноста за добра заработувачка и од желбата да стане капетан на брод, оставајќи ја дома својата бремена сопруга. Набргу, меѓу капетанот и првиот офицер избувнува нетрпеливост, предизвикана од арогантниот однос на капетанот. По долго пловење, бродот успева да пронајде китови, но ловот е премногу слаб и поради тоа, пловидбата продолжува во Тихиот Океан. Во Еквадор, капетанот и првиот офицер слушаат од еден шпански капетан дека многу далеку се наоѓа големо јато китови, меѓу кои и еден огромен кит кој ги уништува бродовите и ги убива китоловците. И капетанот и првиот офицер се маѓепсани од приказната и одлучуваат да заминат надалечното патување.
По многу денови пловидба, далеку од копното, тие навистина ги здогледуваат китовите, но тогаш се појавува огромниот кит кој го уништува бродот „Есекс". Морнарите продолжуваат да талкаат по океанот, но китот постојано ги следи и им ги уништува и чамците. Дел од посадата успева да стигне на еден пуст остров, каде што остануваат неколку морнари, додека повеќето решаваат да го продолжат патот. Притоа, тие поминуваат мачни денови пловејќи бесцелно по океанот, мачејќи се да преживеат без храна и вода. Поради гладот, морнарите започнуваат да јадат човечко месо од умрените морнари. Еднаш, огромниот кит повторно им се приближува, но овојпат, за чудо, не им го уништува чамецот. За возврат, Чејс одбива да го фрли харпунот кон китот. Во таа агонија, тие пловат 90 денови и најпосле, кога на крајот од силите, здогледуваат брод којшто ги спасува. Кога се враќаат во родното место, загрижени од последиците на страшната приказна, сопствениците на бродовите сакаат да ги натераат капетанот и офицерот да дадат лажен извештај дека бродот удрил во карпа, т.е. да ја прикријат вистинската причина. Сепак, капетанот и офицерот одбиваат да излажат.

Наводи
------

1. 1 2  IMDb, In the Heart of the Sea (2015) (пристапено на 13.12.2015)
**Бирковата приказна** - расказ на рускиот писател Александар Грин.

Содржина
--------

Група пријатели водат општ разговор и еден од нив (со име Бирк) почнува да раскажува за својата неверојатна случка. Иако млад, на возраст од 24 години, тој бил апатичен, животот му бил здодевен, а неговата рамнодушноста била толку голема што дури и глетката на бруталната смрт на една девојка на улицата не му оставила никаков впечаток. Поради тоа, една летна ноќ помислил да изврши самоубиство, но тогаш ја видел својата сенка на ѕидот и тоа го спречило да ја оствари намерата. Потоа, во текот на шест дена, Бирк воопшто не излегувал од собата. Една ноќ, тој се разбудил и излегол надвор на прошетка. Кога стигнал до мостот, тој сретнал двајца непознати луѓе за кои веднаш претпоставил дека се крадци кои планираат да извршат грабеж. Скришум, почнал да ги следи до влезната порта на една зграда и тогаш им пристапил, со молба да му дозволат да им се придружи. Исплашени, крадците излегле, а Бирк видел дека вратата е отворена и, возбуден од желбата за биде крадец, влегол внатре. Потоа, некое време стоел во ходникот, обземен од противречни чувства и најпосле, одлучил да влезе во еден стан. Внатре, тој ја препознал сопствената соба и се видел себеси како лежи во креветот. Тогаш, вчудовидениот Бирк го разбудил домарот и го замолил да ја прегледа собата. Кога домарот му рекол дека внатре нема никого, Бирк му ја покажал скршената брава на влезната порта како доказ за неуспешниот обид за кражба.

Осврт кон расказот
------------------

„Бирковата приказна" спаѓа во групата фантастични раскази на Грин во кои невозможното се остварува во можни околности, т.е. каде дејството е раскажано потполно реалистично, а потоа со еден неочекуван пресврт реалистичното се превртува во фантастично. Така, овој расказ почнува сосема во стилот на Грин - со воведно излагање за апатичноста, меланхолијата и желбата за осаменост, следува сосема реална приказна за несоницата и за ноќната прошетка во која Бирк среќава двајца крадци кои се подготвуваат да ограбат една куќа. Така, поголемиот дел од расказот е сосема можен, без фантастични елементи, а граничната точка го претставува моментот кога, по бегството на крадците, самиот Бирк добива желба да стане крадец и влегува во куќата. Тогаш, неговата состојба станува необична, на границата на можноста, но не е нестварна, туку станува збор само за необична состојба на човековата психа. Оттука, и овој дел од расказот го доживуваме како необично, но сепак реалистично раскажување. Вистинскиот пресврт и преминот во фантастичното настапува кога Бирк влегува во сопствениот стан и се гледа себеси како лежи на креветот. Со оваа поента се менува карактерот на целиот расказ и тој станува фантастичен и она што претходно изгледало како реално станува нестварно, плод на фантастичната замисла на авторот. Така, целото ноќно доживување на Бирк се претвора во фантастика.

Наводи
------

1. ↑  Aleksandar Grin, *Pacolovac*. Beograd: Rad, 1979, стр. 19-35.
2. ↑  Milica Nikolić, „Veliki maštar Aleksandar Grin", во: Aleksandar Grin, *Pacolovac*. Beograd: Rad, 1979, стр. 165-157.
**Госпоѓа Браун** (англиски: *Mrs. Brown*) е британски филм од 1997 година, во режија на Џон Маден. Главните улоги ги толкуваат: Џуди Денч и Били Коноли.

Содржина
--------

Кралицата Викторија (ја игра Денч) е во длабока депресија по смртта на својот маж и не излегува во јавноста. Нејзиниот слуга Браун (го игра Коноли), кој ја обожува кралицата, дава сè од себе да ѝ го врати духот. Меѓутоа, на неговата задача ѝ противречат злобните јазици, кои постојано зборуваат за необичнито однос меѓу слугата и кралицата.

Наводи
------

1. ↑  *Антена*, број 864, 16.1.2015, стр. 21.
2. ↑  *Антена*, број 869, 20.2.2015, стр. 20.
**„Во вилиците на животот"** (хрватски: *U raljama života*) — југословенски филм на режисерот Рајко Грлиќ, кој е автор и на сценариото, заедно со Дубравка Угрешиќ. Главните улоги ги толкуваат Горица Поповиќ, Витомира Лончар, Мира Фурлан, Богдан Диклиќ, Миодраг Кривокапиќ, Велимир Бата Живоиновиќ, Раде Шербеџија, Семка Соколовиќ Барток и Радко Полич. Филмот е снимен во 1984 година. Филмот е заснован врз романот „Штефица Цвек во вилиците на животот" на Дубравка Угрешиќ, а на филмскиот фестивал во Валенсија ја освоил третата награда на жирито. Врз основа на снимените материјали за филмот, била изработена и телевизиската серија „Штефица Цвек во вилиците на животот".

Содржина
--------

Во филмот истовремено се прикажуваат две приказни: едната за Штефица Цвек, а другата за Дуња.
Штефица Цвек (ја игра Витомира Лончар) е млада девојка, дактилографка по професија, која живее заедно со својата тетка (ја глуми Семка Соколовиќ Барток). Таа е многу срамежлива поради својата дебелина и, оттука, не може да стапи во врска со маж. Таа постојано мечтае да го запознае вистинскиот маж и затоа ги слуша советите на својата тетка и на пријателката Маријана (ја глуми Мира Фурлан). Така, во нејзиниот стан доаѓаат еден мачо-тип, шофер и Србин по националност (го глуми Бата Живоиновиќ), како и еден интелектуалец, алкохоличар и Хрват по националност (го глуми Раде Шербеџија). Сепак, двете средби завршуваат неславно (Штефица не доживува сексуална врска), бидејќи едниот не може да ја најде својата гума за џвакање, а вториот се опијанува и заспива. Сепак, на крајот, Штефица ја наоѓа својата љубов на еден курс по англиски јазик.

Дуња (ја игра Горица Поповиќ) е млада режисерка која снима серија за љубовните маки на Штефица Цвек. Во нејзиниот стан се плеткаат разни луѓе, но и покрај тоа, таа е незадоволна, празна и несреќна. Со намера да промени нешто во својот живот, таа го брка од станот човекот кој живее со неа (го глуми Миодраг Кривокапиќ) и кој безуспешно ја моли да се врати назад. На крајот, таа сфаќа дека е вљубена во својот пријател (го глуми Богдан Диклиќ).

Наводи
------

1. ↑  *Антена*, бр. 804, 22.11.2013, стр. 14.
2. ↑  HRT, U raljama života, hrvatski film (пристапено на 11.1.2020)
3. ↑  *Антена*, бр. 804, 22.11.2013, стр. 14.
**Бетау** — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Се наоѓа точно на границата со Саксонија околу 35 километри југоисточно од окружното седиште на Витенберг и 12 километри северно од Торгау. Бетау бил дел од заедницата на општини Анабург-Претин.

Географија и сообраќај
----------------------

Бетау се наоѓа во низините на источниот брег на Елба, западно од областа Анабург. Западно од општината води сојузниот автопат (*Bundesstraße*) B 182, и на север е B 187. На југ, општината се граничи со Саксонија.

Историја
--------

Бетау се верува дека е основан во 1159 од фламанските доселеници. Тие ја населиле областа од Вихман фон Зебург, надбискуп на Магдебург и Алберт Мечката.

|  |  |
| --- | --- |
| Stub icon | *Оваа место во округот Витенберг статија е никулец. Можете да помогнете со тоа што ќе ја проширите.** п
* р
* у
 |
**Бојана Стаменов** (24 јуни 1986, Белград) - српска џез и блуз пејачка. На широката јавност и станала позната по учеството во шоу програмот *Ја имам таленат!*. Ја претставувала Србија на изборот за Песна на Евровизија на натпреварот за Евровизија 2015 во Виена, каде го заземала 10. место.

Кариера
-------

Бојана со пеење се занимава од својата седма година. Завршила три одсеци во средњото музичко училиште – за гитара, лејта и ренесансно пеење. Учествувала во третата сезона на талент шоуто програма *Ја имам таленат!* кое се емитувало на РТС од ноември 2011. до март 2012. годинљ, а каде во финалето го заземала 4. место. Била учесничка на фестивалот и манифестациите како што се -{београдски Beer Fest}-, Руњићеве вечери во Сплит, -{Foam Fest}- во Београд, -{Cantat таленти}- во Нови Сад, Улица отвореног срца во Беолраду...

Во 2011. година гостува во претставите за деца во белградскиот Театар "Бошко Буха" Белград.

Избрана е за кандидат за српски претставник на натпреварот за Евровизија 2015. На Србија на избору за Песму Евровизије 2015. 15 февруарија 2015 испеа песнара под насловот „*Цео свет је мој*", од композиторот Владимир Граиќ и авторот на текстот Леонтина Вукомановиќ. Ги победила Даница Крстиќ и Алекса Јелиќ, и ја претсавувала Србија на натпреварот, одржан во Виена од 19. до 23 мај. Со освоени 53 бода, Стаменов го зазела десеттото место.

Бојана на 13 јуниго одржа својот прв солистички концерт, во белградскиот Сава центар.

Дискографија
------------

### Синглови

* 2011. — *„Луди и млади"* (са Алекса Јелић)
* 2012. — *„-{I Feel Free}-"* (са DJ Play-om) - Химна -{Foam Fest-a}- 2012.
* 2012. — *„-{Spinnin' (Original Mix)}-"* (са Pookie-m)
* 2013. — *„-{There's No Need to Be Shy}-"* (са Pookie-m)
* 2014. — *„-{Цео свет је мој}-"* - Србија на избору за Песму Евровизије на Песма Евровизије 2015.

Наводи
------

1. ↑  Лична карта: Бојана Стаменов Архивирано на 17 февруари 2015 г.}-
2. ↑  -{РТС: Познати кандидати за претставника Србије на „Песми Евровизије 2015" Архивирано на 8 февруари 2015 г.
3. ↑  „РТС: Одбројавање за Беч". Архивирано од изворникот на 2015-02-05. Посетено на 2015-06-21.
4. ↑  Имамо победника: Бојана Стаменов ја претсавувала Србија на Евровизија Архивирано на 16 февруари 2015 г. : 15 февруари 2015.
5. ↑  Србија на десетом месту, пристапено: 29 мај 2015.
6. ↑  Бојана Стаменов 13. јуна у Сава центру Архивирано на 29 мај 2015 г. посетено на: 29 мај 2015.

|  |  |
| --- | --- |
| Ризница | „Бојана Стаменов" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* MusicBrainz: b47053bb-f6c8-412f-950d-ee04f9691855

 |

 |
**Винатовача** е стара букова шума во централно-источна Србија. Тоа е единствената прашума во Србија, оставена недопрена неколку векови. Се наоѓа во општина Деспотовац и е ставен под државна заштита како *строг природен резерват*, кој зафаќа површина од 0.37 квадратни метри.

Винататовача се наоѓа во централните планини Кучај во регионот Горна Ресава, на надморска височина помеѓу640 и 800 метри. Изолирана е и тешко достапна, што помогна да се зачува. Се верува дека во Винатовача не се сечени дрвја од в. 1650 година. Да се биде под строга заштита значи не само дека дрвјата што умираат од старост не се расчистуваат или отстрануваат, туку дури и берењето билки или печурки е забрането. Се смета за пример за тоа каков е природниот изглед на централна и источна Србија. Буковите дрвја се до45 метри високи, а некои примероци се проценува дека се постари од 350 години.

Шумата била една од истражувачките локации во проект на Институтот за биолошки истражувања на Белградски универзитет „Синиша Станковиќ". Целта на проектот била да се документираат живеалиштата на дивите пчели во Србија, со цел да се заштити нивната природна средина и нивниот генетски фонд со цел да се зачува сè помалата популација на домашни пчели. Винататовача се покажа како совршено живеалиште за дивите пчели, кои населуваат бројни шупливи стебла. Документирани се и неколку други локалитети богати со пчели, но Винатовача била најголема.

Дождовната шума е означена како „Елдорадо" за биолозите и генетичарите, додека Меѓународната унија на организации за истражување на шумите ја прогласи Винатовача за „претставителен резерват" и „европска реткост".

Навод
-----

1. 1 2  „Vinatovača - jedina prašuma u Srbiji" (српски). Radio Television Serbia. 7 October 2011.
2. 1 2  Aleksandra Mijalković (18 June 2017), „O očuvanju naše prirodne baštine: najbolja zaštita u naconalnim parkovima", *Politika-Magazin* (српски): 3–6
3. ↑  Darko Pejović (17 May 2021). Дивља медарица, генетски осигурач опстанка пчела [Wild honeybee, genetic backup for bees survival]. *Politika* (српски). стр. 8.

Надворешни врски
----------------

* Фотографии на Винатовача Архивирано на 11 февруари 2017 г.
Анимација која го покажува односот помеѓу притисокот и волумеот при константно количество и температура.
**Бојл-Мариотов закон** дел од гасните закони кој се однесува на идеален гас. Овој закон го опишува обратно пропорционалниот однос помеѓу апсолутниот притисок и волуменот на гасот, ако температурата е константна во затворен систем. Овој закон е наречен по хемичарот и физичар Роберт Бојл, кој го објавил во 1662 година. Законот гласи:

> За фиксно количество на идеален гас чуван на фиксна температура, *P* [притисокот] и *V* [волуменот] се обратно пропорционални (доколку едниот се зголемува, другиот се намалува).
> 
> — 
>

Наводи
------

1. ↑  Levine, Ira. N (1978). "Physical Chemistry" University of Brooklyn: McGraw-Hill
2. 1 2  Levine, Ira. N. (1978), p12 gives the original definition.
3. ↑  J Appl Physiol 98: 31-39, 2005. Free download at Jap.physiology.org
**Картал** — винарска визба од Скопје, Македонија.

Историјат
---------

Винарската визба КАРТАЛ е основана како резултат на семејна традиција, почит кон виното и виновата лоза.

Нашата мисија се заснова на одржување на врската меѓу човекот и природата, а нејзините производи преточени во нектар на боговите.

Производство
------------

Сместена во главниот град на Македонија, Скопје, со својот мал капацитет од 100.000 литри на годишно ниво, најсовремена опрема за преработка и зреење на виното и грижливо одбраното сортно грозје од скопското виногорје, нашата винарска визба Ви овозможува висок квалитет и уживање во секоја капка вино. Спојот на традицијата и науката е идеална комбинација која нашите енолози ја претвораат во совршенство. Одлично избалансираните вина, сортните одлики, овошните тонови и љубовта која им е дадена го заслужуваат вашето внимание.

Од својата производна линија, винаријата „Картал" има 5 свои вина, од кои 3 црвени и 2 бели вина, за кои грозјето се обезбедува од Тиквешкото вингорје. Целото производство обезбедува пласман во повеќе супермаркети во Македонија, а еден дел се извезува во странство и тоа во САД, Канада, Јапонија и во договори со винарски продавници во Западна Европа

Галерија
--------

* Објектот на винарницатаОбјектот на винарницата
* Дегустационата салаДегустационата сала
* Шишиња вино во дегустационата салаШишиња вино во дегустационата сала
* Дегустационата салаДегустационата сала
* Опрема во производствениот погонОпрема во производствениот погон
* Буриња во винарската визбаБуриња во винарската визба
* Дегустационата салаДегустационата сала
* Шише вино „Cabernet Souvignon" од Винаријата „Картал"Шише вино „Cabernet Souvignon" од Винаријата „Картал"

### Вина

* Црвено вино „Merlot"Црвено вино „Merlot"
* Бело вино „Riesling"Бело вино „Riesling"
* Црвено вино „Vranec"Црвено вино „Vranec"
* Бело вино „Chardonnay"Бело вино „Chardonnay"
* Црвено вино „Cabernet Souvignon"Црвено вино „Cabernet Souvignon"
**БМГ Универзум** — македонска софтверска компанија која започнала со своето делување на домашниот и светскиот пазар во мај 2008 година. БМГ Универзум (англиски: *BMG Universe*) е кратенка од Бинарен Мулти Грид (*Binary Multy-Grid*).

Компанијата станала меѓународна во 2012 година, со отворањето на претставништво во Република Србија.

Галерија
--------

* Старото лого на БМГ Универзум, со кое компанијата настапила на пазаротСтарото лого на БМГ Универзум, со кое компанијата настапила на пазарот
* Лого на БМГ УниверзумЛого на БМГ Универзум

Проекти
-------

- МКупони (MKuponi) е електронска продавница за попусти. www.mkuponi.mk

- Зерокс (Zer0x) е мрежно место за вдомување и регистрирање домени од типот: c0m.mk, g0v.mk, 0rg.mk. www.zerox.mk

- G2Shop е мрежно место за принтање на уникатни дизајни на маици, чаши, чинии и капчиња. www.g2shop.mk

Надворешни врски
----------------

* Матична страница
Палета со бетонски блокови
 Бетонски ѕидарски блокови
 Зграда изградена од бетонски блокови
**Бетонски блок** е вид на ѕидарски блок со четириаголна форма и стандардна величина што се користи во градежништвото. Најчесто се користи за ѕидање на внатрешни преградни ѕидови во подрумски простории, надворешни ѕидови за ограда како и за ѕидање на надворешни помошни објекти.

Состав
------

Бетонските блокови се прават од лиен бетон (на пр. Портланд цемент и агрегат). Како агрегат за правење на овие блокови служат порозни материјали: природен, топилнички или синтетизиран „пловечки камен" (пловучар), дробена вулканска или топилничка згура, експандирана глина или шкрилец и др.

Големини и структура
--------------------

За изведба на ѕидови од бетонски блокови се употребуваат префабрикувани шупливи или порозни блокови од различна големина. Бетонските блокови може да се произведуваат со шупливи центри (јадра) за да се намали тежината, да се подобри изолацијата или за да се направи меѓусебно поврзана празнина (шуплина) во која може да се истури бетон за да се зацврсти целиот ѕид откако ќе се изгради. Се произведуваат со разлилчни дебелина од 7 до 39 см. Можат да бидат со жлеб или без него.

Употреба
--------

Бетонски преградни ѕидови може да се прават лиени на лице место со еднострана или двострана оплата или префабрикувани панели, блокови и др. Овие ѕидови поради своите лоши топлински и звучни својства поретко се употребуваат во станбени простории, а почесто во визби, скалишта или бањи и др.

Наводи
------


1. ↑  „Concrete Masonry". *ncma.org*. Архивирано од изворникот на 2019-02-13. Посетено на 2019-02-12.
2. 1 2 3 4  Јосифовска, Ружица; Стефановска, Соња (2013). *Градежни материјали и конструкции за II година градежно-геодетска струка* (PDF). Скопје. стр. 138. ISBN 978-608-226-345-8.
**Во честарот** (јапонски: 藪の中) - расказ на јапонскиот писател Рјуносуке Акутагава од 1922 година. Врз основа на овој расказ, во 1950 година, Акира Куросава го снимил филмот „Рашомон".

Содржина
--------

Еден дрвар дава исказ во полицијата за мртвото тело што го пронашол во планината. Потоа, еден будистички свештеник сведочи дека го видел убиениот, во придружба со жена му. Еден полицаец раскажува како го уапсил разбојникот Таџомару за кого смета дека е убиецот. Една старица кажува дека убиениот, чие име е Такехико, бил нејзиниот зет, а жената е нејзината ќерка Масаго. Во својот исказ, Таџомару раскажува како го извршил убиството: го намамил брачниот пар во планината, го нападнал мажот, жената се бранела, но ја совладал и ја силувал, таа го замолила да се бори со нејзиниот сопруг при што тој го убил, а потоа жената избегала. Меѓутоа, подоцна жената дава изјава во која признава дека таа го убила сопругот, со намера потоа да се убие, но немала храброст да го направи тоа. Најпосле, со посредство на медиум, и убиениот го опишува настанот: откако ја силувал, разбојникот ја побарал Масаго за жена, а таа се согласила и го наговарала Таџомару да го убие нејзиниот сопруг; изненаден од нејзината нечесност, Таџомару ја удрил, но таа успеала да побегне; тогаш, Таџомару го ослободил Такехико и го напуштил местото; разочаран од срамното предавство на својата сопруга, Такехико извршил самоубиство.

Наводи
------

1. ↑  „U čestaru", во: Riunosuke Akutagava, *Rašomon*. Beograd: Plavi krug; Zemun: Neven, 2003, стр. 121-133.
**Борис Ристев Кочановски** (24 јануари 1923 во Цапари, Битолско — 3 октомври 1944 на патот Битола - Ресен) — македонски партизан, учесник во НОБ.

Животопис
---------

Борис Ристев Кочановски е роден на 24 јануари 1923 година во селото Цапари. По занимање бил општ работник. Кон НОБ стапил на 11 септември 1944 година. Припаѓал на седмата македонска бригада. Загинал на патот Битола - Ресен во борбите против германците на 3 октомври 1944 година.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
**„Браќата Складановски"** (германски: *Die Gebrüder Skladanowsky*) — филм на режисерот Вим Вендерс (Wim Wenders) од 1995 година. Автори на сценариото се Sебастиjан Андрае (Sebastian Andrae) и Хенрик Хекман (Henrick Heckmann), а главните улоги ги играат: Шетфан Барбер (Stefan Barber), Вибке Бајер (Wiebke Bayer) и Надине Битнер (Nadine Büttner). Ова е биографски филм за браќата Складановски кои го измислиле претходникот на кино-проекторот, наречен „биоскоп". Покрај извонредно раскажаната приказна, филмот се одликува со смесата на документарната драма, фикциската реконструкција и експерименталната фотографија.

Наводи
------

1. ↑  Braća Skladanowsky, njemački film (пристапено на 27.11.2022)
Река Бери
**Река Бери** е главна притока на реката *Карнали* што го исцедува западниот опсег Даулагири во западен Непал. Има три важни горни притоки. Реката Сани Бери ги исцедува јужните падини на овој опсег додека реката Тули Бери ги исцедува северните падини. Друга притока *Утар Ганга* ја исцедува долината Дорпатан јужно од Даулагирис. Низводно, Бери тече низ долината Суркет пред да се приклучи на реката Карнали во *опсегот Махабхарат* или *Мали Хималаи*.        

На 25 декември 2007 година, висечки мост се урнал покрај реката во селото Чинчу (Мехелкуна). Голем број луѓе го преминувале тогаш челичниот мост долг 500 метри за да стигнат до локалниот божиќен саем. Најмалку 15 лица загинале, а најмалку 22 биле повредени. Повеќето од загинатите кога се урнал мостот биле жени и деца. Реката наводно имала силни струи.

Поврзано
--------

* Список на реки на Непал

Наводи
------

1. ↑  „Mission Hospital gets its water from Bheri River". *The Himalayan Times*. 24 March 2016. Посетено на 10 January 2019.
2. ↑  „Bheri river". *kathmandupost.ekantipur.com* (англиски). Посетено на 10 January 2019.
3. ↑  www.nepalriverrunner.com, Nepal River Runner. „Bheri White Water Rafting and Kayaking Expedition – 6 Days | Nepal River Runner". *Nepalriverrunner.com*. Посетено на 10 January 2019.
4. ↑  „Bheri River Rafting". *nepalmtlovers.com*. Посетено на 10 January 2019.
5. ↑  „Bheri River Rafting – Rafting in Bheri River – Nepal Mother House Treks". *Nepalmotherhousetreks.com*. Посетено на 10 January 2019.
6. ↑  „Bheri River Rafting". *nestadventure.com*. Посетено на 10 January 2019.
7. ↑  „Bheri River Rafting | Bheri river rafting in Nepal with Himalayan River Fun". *nepalraft.com*. Посетено на 10 January 2019.
8. ↑  „Bheri River Rafting - Rafting in Bheri - White Water River Rafting - Nepal River Rafting". *nepal-rafting.com*. Архивирано од изворникот на 2020-02-19. Посетено на 10 January 2019.
9. ↑  Project, Bheri Babai Diversion Multipurpose. „Bheri Babai Diversion Multipurpose Project - BBDMP". *bbdmp.gov.np* (англиски). Посетено на 10 January 2019.
10. ↑  Scores missing from Nepal bridge BBC News

Надворешни врски
----------------
**Борис Лозановски** — македонски поет и романописец.

Животопис
---------

Лозановски е роден во Битола на 10 април 1916

 година. Студирал на Филолошкиот факултет во Скопје. Во 1965 година заминал за Австралија. Иницијатор за формирање на Македонското литературно друштво „Браќа Миладиновци" (1987). Член на ДПМ од 1997 година. Автор е на книгите: Отаде Екваторот (поезија, 1991), Проколнати стапки (роман, 1996),.

Наводи
------

1. ↑  Македонски писатели/Macedonian writers, Друштво на писатели на Македонија, 2004, стр. 142.
2. ↑  на ДПМ
3. ↑  Prokolnati stapki / Boris Lozanovski[*мртва врска*]

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Во занданата** (српски: *U zindanu*) - расказ на писателот Иво Андриќ.

Содржина
--------

Бидејќи старешината на манастирот е отсутен, калуѓерот Марко оди во Травник кај помошникот на везирот, за да ја плати давачката. Таму, меѓу нив започнува силна кавга и фра Марко е затворен во малата затворска ќелија, каде го полеваат со студена вода. Во соседната ќелија е затворен еден православен поп, кој го советува Марко да го поткупи чуварот на затворот и така да се спаси од измачувањето. Потоа, во разговорот со него, фра Марко дознава дека двајцата се познаваат од минатогодишното судење меѓу православната и католичката црква. Поради тоа, двајцата свештеници почнуваат да се смеат поради тоа што помошникот на везирот ја искористува неслогата меѓу двете цркви.

Осврт кон делото
----------------

Четири раскази на Андриќ, „Во мусафирханата", „Во занданата", „Исповед" и „Покрај казанот", се посветени на католичкиот калуѓер Марко Крнета. Во нив, авторот сликовито го портретирал ликот на калуѓерот како суров селанец, човек на елементарната природа, но со невино срце зачудено пред злото со кое е обвиен светот. Притоа, Андриќ ја создава личноста на фра Марко супериорно интелектуално и несентиментално, но и без иронија кон неговата неученост и примитивност.

Наводи
------

1. ↑  „U zindanu", во: Ivo Andrić, Priča o vezirovom slonu. Beograd: Rad, 1962, стр. 130-136.
2. ↑  Velibor Gligorić, „Beleška o piscu", во: Ivo Andrić, *Priča o vezirovom slonu*. Beograd: Rad, 1962, стр. 163-164.
**Винарската визба** во Ореовица е основана во 1946 година по Втората светска војна.

За винарската визба
-------------------

Во 20 век ретко кога некое домаќинство немало свое (семејно) лозје. На барање на тогашните лозари е изградена Винарската визба, а за неговото потекло постојат пишани документи. Веднаш по Втората светска војна е одлучено Винарската визба да се изгради во Ореовица поради винскиот список според традицијата, а и поради големите површини на лозјата. Изградбата на визбата започнала во 1946 година. Избрана е ливада на крајот од селото, според Жабари. Винарската визба произведувал вина и ракии, а дури во 1976 г. започнало роизводство на безалкохолни пијалоци, пастеризирани сокови (боровинки, јаболка, дуња, грозје, цреши, јагоди и сл.) и газирани пијалоци од портокал и лимон. Соковите биле со висок квалитет. Ги викале Ореовачки сокови или скратено Oр-сокови. Технологијата на производство се менувала од година во година и сѐ подобрувала. Воведена е модерна технологија во преработката на грозје и сливи, што резултираше со висококвалитетни вински производи и озлогласена ракија од слива.

Видови вино
-----------

Најпознати вина биле: бисерка, београд-бар, смедеревка, хамбург, прокупац, ризлинг, семијон и ружица. Бисерка и Смедерево ја освоија титулата златен добитник на Белград и златниот плакат „Белград 70". Подоцна се намалило производството на вино и ракија, а се зголемило производството на сокови. Во 1986 година, соковите Оревац го освоија златниот медал „Скендерија 86" во Сараево.

Винарската визба е затворена од 2004 година, денес никој не се грижи за неа и со тоа зградата пропаѓа.

Наводи
------

1. 1 2  Вучковић, Драгослав (2012). *Ореовица запис за потомство*. Ореовица.
**„Враќање"** (српскохрватски: *Povratak*) — југословенски филм од 1979 година, во режија на Антун Врдољак, кој е автор и на сценариото, заедно со Уго Пир. Главните улоги ги играат: Борис Дворник, Фабијан Шоваговиќ и Раде Шербеџија. Филмот е заснован врз вистински настани кои се случиле во едно гратче во Далмација во 1942 година, а неговата премиера се одржала на 5 јули 1979 година.

Синопсис
--------

Дејствието на филмот се случува за време на Втората светска војна. Повеќето од жителите на едно гратче мирно си ја гледаат својата работа, но сè се менува кога полицијата апси група младинци, осомничени дека се симпатизери на движењето на отпорот, огорчените жители организираат опсада на полициската станица...

Наводи
------

1. ↑  РТС, Повратак (пристапено на 14.5.2023)
**Борис Билбилов Дамјаноски** ( 1914
 во Карбуница, Кичевско —  1944

 во Плетвар, Прилепско) — македонски партизан, борец за слобода на Македонија и учесник во НОВ.

Животопис
---------

По занимање бил земјоделец. Преку активноста покажана во првите ослободителни одбори во селото, станал член на КПМ. Во септември 1943 година се приклучил во единиците на НОВ на Македонија во Групата баталјони, а со формирањето на Првата македонско-косовска бригада, станал нејзин борец. Со Бригадата заминал за Егејска Македонија во познатиот Февруарски поход. По борбата кај Богомила, бил фатен од бугарските војници кај селото Никодин и по долги малтретирања бил стрелан кај Плетвар-Прилепско во февруари 1944 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 52.